Mestská časť Bratislava-Nové Mesto
––––––––––––––––––––––––––––––––––
Materiál na rokovanie
Miestneho zastupiteľstva
dňa 13.10.2015

Návrh na schválenie Rokovacieho poriadku Miestneho zastupiteľstva mestskej časti Bratislava –Nové Mesto 
 
Predkladá: 						Materiál obsahuje:                                                                      
JUDr. Richard Mikulec, v.r.                    	 	1.   Návrh uznesenia 
tajomník rady					2.   Dôvodovú správu
 		3.   návrh Rokovacieho poriadku 	
4.   pôvodný Rokovací poriadok	  

Spracovateľ:                                  	         		 Stanovisko právnej skupiny:
JUDr. Tomáš Korček v.r.				- zapracované v texte
poslanec MZ

Ing. Libor Gašpierik v.r.
poslanec MZ

Ing. Kristína Štofková v.r.
zástupca prednostu

Júlia Červenková v.r.
vedúca oddelenia organizačného 
a evidencie obyvateľov

Mgr. Marianna Moravcová Tomčíková v.r.	      	 
vedúca oddelenia PPČESČaSP			

Mgr. Jana Biharyová v.r.
referent oddelenia PPČESČaSP

Ing. Zuzana Miškovská v.r.
referent oddelenia VSSBaNP

Na rokovanie prizvať:
spracovateľov                       

október 2015

Návrh uznesenia:

Miestne zastupiteľstvo    

s c h v a ľ u j e 

Rokovací poriadku Miestneho zastupiteľstva mestskej časti Bratislava–Nové Mesto

- bez pripomienok

- s pripomienkami

D ô v o d o v á   s p r á v a

Predkladaný je návrh Rokovacieho poriadku Miestneho zastupiteľstva mestskej časti Bratislava–Nové Mesto, ktorým sú upravené pravidlá, podmienky, spôsob prípravy miestneho zastupiteľstva, zvolávanie zasadnutí a priebeh rokovania miestneho zastupiteľstva, uznášanie a prijímanie uznesení a ďalších rozhodnutí, spôsob hlasovania a spôsob kontroly ich plnenia. Súčasťou predkladaného návrhu je štandardizácia formy materiálov, ktoré sú určené k prerokovaniu miestnemu zastupiteľstvu. Navrhuje sa, aby materiály na rokovanie miestneho zastupiteľstva boli predkladané len v elektronickej forme.  

Podľa ustanovenia § 11 ods. 4 písm. k) zákona č. 369/1990 Zb. o obecnom zriadení: „Obecné zastupiteľstvo rozhoduje o základných otázkach života obce, najmä je mu vyhradené schvaľovať štatút obce, rokovací poriadok obecného zastupiteľstva a zásady odmeňovania poslancov.“ 

Podľa ustanovenia § 12 ods. 12 zákona o obecnom zriadení:
„Podrobné pravidlá o rokovaní obecného zastupiteľstva upraví rokovací poriadok obecného zastupiteľstva.“

Podľa ustanovenia Čl. 18 ods. 6 Štatútu hlavného mesta Slovenskej republiky Bratislavy (ďalej len „Štatút“): „Rokovanie miestneho zastupiteľstva upravuje rokovací poriadok miestneho zastupiteľstva, ktorý schvaľuje miestne zastupiteľstvo.“

Nakoľko prax ukázala, že súčasný rokovací poriadok nie vždy jednoznačne upravuje pravidlá rokovania miestneho zastupiteľstva, považujeme predložený návrh na prínos pre ďalšiu prácu miestneho zastupiteľstva.

Účelom predloženého návrhu je predísť problematickým situáciám, ktoré by mohli vzniknúť z nejasných pravidiel rokovania miestneho zastupiteľstva, zároveň z dôvodu ekologického smerovania mestskej časti sa zavádza elektronická forma distribúcie materiálov určených na prerokovanie orgánom mestskej časti. Z uvedených dôvodov sa odporúča prijatie nového rokovacieho poriadku, ktorý v plnom rozsahu nahrádza doterajší rokovací poriadok. Prijatím návrhu rokovacieho poriadku sa zároveň zrušujú uznesenia miestneho zastupiteľstva, ktorými bol schválený pôvodný rokovací poriadok (vrátane jeho dodatkov č. 1 až č. 2.).

Prednostom miestneho úradu bola vytvorená pracovná skupina, ktorej úlohou bolo posúdiť základné interné právne predpisy mestskej časti, t. j. posúdiť aktuálnosť rokovacieho poriadku MZ, rokovacieho poriadku MR, rokovacieho poriadku komisií a štatútu MČ. Vo veci štatútu MČ je spracovaný a predložený samostatný materiál, ktorým sa navrhuje jeho zrušenie. Vo veci rokovacích poriadkov bolo zistené, že tieto všetky boli schvaľované miestnym zastupiteľstvo. Nakoľko v Štatúte hlavného mesta SR Bratislavy je explicitne uvedené, že rokovací poriadok miestnej rady schvaľuje miestna rada (Čl. 22 ods. 2 Štatútu hl. mesta SR Bratislavy); rokovací poriadok komisie schvaľuje komisia (Čl. 23 ods. 4 Štatútu hl. mesta SR Bratislavy), je nepochybné, že v súčasnej dobe platné rokovacie poriadky miestnej rady ako aj komisií schválil orgán, ktorý na to nebol vecne príslušný. 

Miestne zastupiteľstvo je oprávnené schváliť výhradne rokovací poriadok upravujúci pravidlá, podmienky, spôsob prípravy, zvolávanie zasadnutí a priebeh rokovania miestneho zastupiteľstva. Pracovnou skupinou vytvorenou prednostom miestneho úradu bol spracovaný návrh rokovacieho poriadku miestneho zastupiteľstva, ktorý prešiel pripomienkovým konaním v rámci komisií a MR. Predloženému návrhu bolo vytýkané najmä, že pri jeho príprave neboli oslovení priamo poslanci MZ. Iniciatívu k spolupráci priamo deklarovali páni poslanci uvedení ako spracovatelia predloženého návrhu rokovacieho poriadku. 

Pôvodný návrh je doplnený v článku 4 o ustanovenia odseku 7 až 10, ktoré spresňujú postup predkladania materiálov. Zachováva sa povinnosť v pozvánku uvádzať bod „Rôzne“ a bod „Vystúpenie občanov“. Vystúpenie občanov je navyše upravené v samostatnom článku 11. Ponecháva sa možnosť zasielania materiálov v písomnej forme, avšak poslanec je povinný o takúto formu zasielania materiálov požiadať. Celkovo sa týmto materiálom upravuje priebeh rokovania MZ, pričom snahou spracovateľov bolo prinavrátiť dôstojnosť rokovaní MZ.